
Szentendre Város Önkormányzat Képviselő-testületének

2025. szeptember 25-i üléséről készült jegyzőkönyvéből

3.
Sürgősségi indítvány a Városi Szolgáltató Nonprofit Zrt. síkosságmentesítési és hóeltakarítási munkák tárgyú közbeszerzéséről

Előadó: Fülöp Zsolt polgármester
Szentendre Város Önkormányzat Képviselő-testületének

146/2025. (IX.25.) Kt. sz. határozata:

Szentendre Város Önkormányzat Képviselő-testülete a Városi Szolgáltató Nonprofit Zrt. síkosságmentesítési és hóeltakarítási munkák tárgyú, EKR001306022025 azonosítójú, az Európai unió Hivatalos Lapjában a TED-en 501307-2025 azonosítóval 2025. július 31-én megjelent ajánlati felhívással indult közbeszerzési eljárásának lezárásával kapcsolatban az alábbi döntést hozza:

1.
az eljárás a közbeszerzésekről szóló 2015. évi CXLIII. törvény 75. § (2) bekezdés b) pontja alapján eredménytelen, mert a rendelkezésre álló anyagi fedezet összege nem elegendő a szerződés megkötéséhez az értékelés alapján legkedvezőbb ajánlatot tett ajánlattevővel;

2.
elfogadja a közbeszerzési eljárás írásbeli összegezését a határozat melléklete szerinti tartalommal;

3.
felkéri a Városi Szolgáltató Nonprofit Zrt. Vezérigazgatóját az eredménytelenség kihirdetésére, új közbeszerzési eljárás előkészítésére és lefolytatására és az új közbeszerzési eljárást lezáró döntési javaslat Képviselő-testület elé terjesztésére.

Felelős: Városi Szolgáltató Nonprofit Zrt. Vezérigazgató

Határidő: 1-2. pont: azonnal, 


    3. pont: a Képviselő-testület 2025. novemberi ülése   

A végrehajtásért közvetlenül felelős: Városi Szolgáltató Nonprofit Zrt. Vezérigazgató

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Városi Szolgáltató NZrt., Vezérigazgató – intézkedésre

4. Pénzügyi Iroda, Irodavezető - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. szeptember 26.
Simor Györgyné
jegyzőkönyvvezető

